\section{Analyse af internationalt samarbejde}
\textit{I dette afsnit vil vi analysere påvirkning af kulturforskellene mellem Danmark og Singapore samt hvordan vi forberedte og håndterede dem. Dernæst vil de andre udfordringer ved internationalt samarbejde blive analyseret og diskuteret, for til sidst at ende ud i en konklusion på analysen.  }

\subsection{Kulturforskelle}
Ved hjælp af vores undersøgelse som sammenlignede kulturforskellene for Danmark og Singapore kunne vi forberede os på mødet og samarbejdet med de singaporeanske studerende. Vi brugte flest kræfter på at undersøge de kulturdimensioner, hvor der er størst afvigelse imellem Danmark og Singapore. En af dem er magtdistancen, hvor singaporeanerne scorer meget højere end danskerne, hvilket medførte at vi forberedte os på hvordan vi skulle kommunikere med dem på den mest optimale måde. Nu havde vi som sådan ikke nogen magtfordeling imellem os (vi er jo alle sammen studerende), men alligevel oplevede vi at singaporeanerne havde et lille hieraki imellem sig. Der var næsten altid den samme som sad i midten til videokonferencerne og det virkede som om at han uddelegerede opgaverne til de andre. De to andre singaporeanere så ud til ikke at have noget imod det, og det bekræfter dermed vores forventninger dannet ud fra undersøgelsen om magtdistancen.
\\\\
Før vi startede samarbejdet med de singaporeanske studerende skulle vi planlægge, hvordan vi ville gribe den første videokonference med dem, an. Vi vidste at lande som Singapore, der scorer lavt på individualisme kulturdimensionen, ofte kræver lidt mere “hyggesnak” end vi danskere er vant til, da de vil skabe et form for bånd inden der gåes til sagen. Derfor valgte vi at starte med lidt introduktion og så lade dem tage teten, hvis de gerne ville det, ellers havde vi en dagsorden klar. Det viste sig dog at de ikke behøvede så meget “hyggesnak”, og de begyndte derfor med deres dagsorden som vi så fulgte med på.
\\\\
I løbet af projektet var vi forberedt på at singaporeanere godt kan være lidt indirekte i deres kommunikation, hvis det kan gøre at de undgår en konflikt. Derfor gjorde vi meget ud af at være omhyggelig og nogle gange spørge en gang mere, når vi kommunikerede med dem, så vi kunne tage en evt. konflikt med det samme.
\\\\
I vores forberedelse kunne vi også bruge undersøgelsen der viste at der er en stor kulturforskel i forhold til maskulinitet/feminisme. Singapore er et maskulint land i modsætning til Danmark som er feminint. Vi forberedte os derfor på at de kunne være mere konkurrenceprægede end os. Det viste sig til dels at være rigtigt - de havde et utroligt højt ambitionsniveau men formåede ikke rigtigt at opnå det hele. De skulle stille en række krav til vores server, og dem opfyldte vi selvfølgelig, men de nåede aldrig at bruge alt det vi havde implementeret på serveren.
\\\\
Alt i alt var vi klædt godt på til samarbejdet med singaporeanerne, men i virkeligheden var kulturforskellen ikke så stor igen, da vi jo alle er studerende og har nogle rammer som vi skal holde os indenfor. Havde det ikke været et universitetsprojekt ville undersøgelsen helt klart være mere værdifuld.

\subsection{Generelle udfordringer i internationale projekter}

For at løse udfordringen med manglende interaktion mellem teams, brugte vi særdeles mange kommunikationskanaler, som Jan Pries-Heje forklarer (Jan Pries-Heje, 2013, Virtuel projektledelse, Slide no. 18) kan være en af løsningerne til denne udfordring. Til at sende små hurtige beskeder til hinanden brugte vi en mobil app der hedder WhatsApp. Hvis det var en større besked, som skulle kunne findes frem igen, brugte vi e-mail. Vi havde videokonferencer med dem et par gange om ugen og der brugte vi Google+, som gjorde det muligt at vi alle kunne se hinanden på skærmen. Til at håndtere fildeling brugte vi Dropbox og Google Drev, og derudover var der er en fælles blog hvor alle aftaler og krav stod beskrevet så der ikke kunne være noget tvivl.
\\\\
Vi blev dermed hurtigt kompatible med singaporeanerne i forhold til teknologi, nok mest fordi vi er nogenlunde samme alder som dem og derfor for det meste bruger de samme teknologier.\\
Det fungerede umiddelbart fint men nogle gange kunne man godt miste overblikket over alle disse kommunikationskanaler så det havde nok været mest optimalt at droppe en eller to af dem.
\\\\
Udover udfordringen med at få kommunikeret med dem, skulle vi også koordinere arbejdet på en måde så alle var klar over hvad de skulle lave og så flere ikke lavede på det samme.
Det var dog ret klart defineret i projektet at vi skulle lave server-implementationen, og de skulle lave en webklient som skulle forbinde og udnytte serveren. Vi skulle så aftale en fælles grænseflade imellem serveren og webklienten, og det var den største udfordring. For at skabe et overblik over denne grænseflade brugte vi en fælles blog og den gjorde det helt tydeligt hvad kravene var. Der var også en tidsplan med deadlines og referater fra fælles og interne møder og det medførte at koordinationen generelt var ret velfungerende.
Dog var der nogle af kravene som ikke var uddybet godt nok på bloggen og det medførte så at vi måtte rette noget i sidste øjeblik fordi de forventede noget som vi ikke var helt med på. Så vi burde have uddybet kravene lidt mere til at starte med så vi kunne have fået elimineret den tvivl der var.
\\\\
En ting der dog ikke var tvivl om var mødetidspunkterne for vores videokonferencer. Singaporeanerne var ret fleksible og havde ikke noget imod at holde møder ved 17-18 tiden deres lokal tid, og der kom kulturforskellen os til gode for det var ikke sikkert at vi havde gået med til det. Hver gang vi aftalte et nyt mødetidspunkt skrev vi altid den danske tid og den singaporeanske tid, og dermed undgik vi også misforståelser. En ting vi ikke lige havde tænkt over inden vi startede med at lave planen for forløbet var, at de muligvis ikke havde de samme helligdage og ferier som vi har her i Danmark. Det kom vi først i tanke om midt inde i forløbet men heldigvis havde de også ferie de fleste dage hvor vi også havde.
\\\\
For at planer skal holde er det også vigtigt med identitetsskabelse. Efter de første par møder fandt vi hurtigt ud at de virkede ret seriøse omkring projektet og vi var derfor ikke i tvivl om det nok skulle fungere. Vi ville gerne have brugt DANUBE modellen (Jan Pries-Heje, 2013, Virtuel projektledelse, Slide no. 43-45) til at skabe en større identitet, men det kunne vi desværre ikke da vi først kendte til den efter samarbejdet med singaporeanerne var slut.
Modellen kunne have hjulpet med at danne en tydeligere fælles vision for vores projekt og kunne måske endda også have hjulpet med at afklare den tvivl der opstod i forhold til kravene senere i projektforløbet. Til sidst i forløbet var vi heller ikke så gode til at bedømme hvor langt vi var fra at være færdige med projektet, så der kunne vi også have brugt princippet fra DANUBE modellen.   

\subsection{Delkonklusion}

Efter at have undersøgt udfordringerne ved et internationalt projekt kunne vi forberede os på mødet med singaporeanerne. Det forbedrede styringen og kommunikationen i projektet og gjorde at vi undgik de mulige risici der kunne opstå.
Vi brugte mange kommunikationskanaler, som løser udfordringen med interaktion og koordination, og det optimerede vores arbejdsproces, selvom det godt kunne blive lidt uoverskueligt en gang imellem.
Ved større IS-projekter i erhvervslivet kan en undersøgelse af udfordringerne ved det internationale samarbejde være endnu mere værdifuld. 